
Resum 


Aquest article treu a la llum dos quaderns de Josep Maria Barnadas i Mestres (Barcelona, 1867 - Alella, 1939) corresponents 
a la seva etapa com a alumne d'Ensenyances d'Aplicació a PEscola de Belles Arts de Barcelona a partir dels quals podem 
conèixer alguns dels seus primers dibuixos, així com aproximar-nos a la probable influència pedagògica per aquells anys 
de Léon Charvet, en qualitat d'autor d'un dels manuals per a alumnes i professors de Passignatura d'Arts Suntuàries. Un 
tercer quadern, aquest de comptes, situa Barnadas, ja cap al final de la seva trajectòria, a la reforma de Josep Goday i 
Casals de la Casa de l'Ardiaca per tal de convertir-la en part de l'Arxiu Històric de la Ciutat, i on participà amb diversos 
treballs d'escultura aplicada per a la reforma del pati. També s'inclouen a l'article alguns aspectes d'interpretació i 
contextualització que a la primera monografia sobre Pescultor potser mancaven, alhora que es donen a conèixer noves 


informacions disperses i altres aspectes biogràfics significatius que sumen en el coneixement de la seva vida i obra. 

Resumen 


Nuevas aportaciones entorno a Josep Maria Barnadas i Mestres (1867-1939): clasicismo y modernidad 
de un escultor a caballo entre dos siglos 


Este artículo saca a la luz dos cuadernos de Josep Maria Barnadas i Mestres (Barcelona, 1867 - Alella, 1939) correspondientes 
a su etapa como alumno de Ensefianzas de Aplicación en la Escuela de Bellas Artes de Barcelona a partir de los cuales 
podemos conocer algunos de sus primeros dibujos, así como aproximarnos a la probable influencia pedagógica por aquellos 
afios de Léon Charvet, como autor de uno de los manuales para alumnos y profesores de la asignatura de Artes Suntuarias. 
Un tercer cuaderno, este de cuentas, lo sitúa, ya hacia el final de su trayectoria, en la reforma de Josep Goday i Casals de 
la Casa del Ardiaca para convertirla en parte del Archivo Histórico de la Ciudad, donde participó con diversos trabajos 
de escultura aplicada para la reforma del patio. También se incluyen en el artículo algunos aspectos de interpretación y 
contextualización poco desarrollados en mi primera monografía sobre el escultor, a la vez que se dan a conocer nuevas 


informaciones dispersas y otros aspeetos biogríficos significativos que suman en el conocimiento de su vida y obra. 


Palabras clave: Josep Maria Barnadas i Mestres / Barcelona / Alella / escultura / escultura arquitectònica / medallística / 
modernismo / clasicismo / naturalismo / simbolismo / Escuela de Bellas Artes de Barcelona / artes decorativas / Léon Charvet / 


Casa de l'Ardiaca / Archivo Histórico de la Ciudad / Josep Goday i Casals / Agustí Duran i Sanpere. 


Abstract 
Nevv contributions about Josep Maria Barnadas i Mestres (1867-1939): classicism and modernity of a 
sculptor at the crossroads of tivo centuries 


This article brings to light tvvo notebools by Josep Maria Barnadas i Mestres (Barcelona, 1867 - Alella, 1939) corresponding 


to his time as a student of Application Teaching at the School of Fine Arts of Barcelona from vvhich vve can learn some 

of his first dravvings, as vvell as approaching to the probable pedagogical influence of Léon Charvet in those years, as 
the author of one of the manuals for students and teachers of the Sumptuary Arts subject. A third noteboot, this one of 
accounts, places him, tovvards the end of his career, in the Josep Goday i Casals reform of the Casa de l'Ardiaca to male 
it part of the Historical Archive of the City, vvhere he participated vvith vvorEs of sculpture applied for the reform of the 
courtyard. Also included in the article are some aspeets of interpretation and contextualization that vvere perhaps missing 
in my first monographic study on the sculptor, vvhile nexv scattered information and other significant biographical aspects 


are disclosed and added to the Rnovvledge of his life and vvorts. 


Reyvvords: Josep Maria Barnadas i Mestres / Barcelona / Alella / architectural sculpture / medallist / Modernism / Classicism / 
Naturalism / Symbolism / Barcelona School of Fine Arts / Decorative arts / Léon Charvet / Casa de l'Ardiaca / Historical 
Archive of the City / Josep Goday i Casals / Agustí Duran i Sanpere. 


Com molts altres artistes catalans, Josep Maria Barnadas i Mestres (Barcelona, 1867 — Alella, 1939) 
segueix sent encara poc reconegut malgrat la presència i el prestigi assolits en un període cabdal 
com la darrera dècada del segle XIX i la primera del XX, havent participat a importants exposicions 
de l'època i tingut una presència sostinguda en el temps a publicacions especialitzades d'aquells anys 
i, evidentment, amb una obra escultòrica de primera línia que podem trobar a alguns dels edificis 
més notables del Modernisme català. La monografia publicada a aquest mateix butlletí gràcies que la 
seva família va facilitar-me l'accés a la documentació original de què disposaven aleshores, i Particle 
que em van encarregar des del Museu de Granollers, als que podem afegir la veu per al Diccionario 
Biogrúfico Espafiol basada en aquells dos estudis,3 així com Particle sobre la seva empremta com a 
escultor funerari," han pretès establir una base per al coneixement d'un escultor que, com veurem, 
encara té molt a dir-nos. 


Pel que fa als estudis generals d'escultura, no ha estat fins a la publicació d'El Modernisme, a Ventorn 
de Varquitectura vol. H (2002) quan s'ha començat a valorar el paper d'escultors com ell, esmentat i 
reproduit al capítol sobre escultura aplicada a l'arquitectura, que fou una de les seves vessants més 
destacades Tanmateix, recents investigacions publicades des de VUAB, des de la mateixa RACBASJ 
o, molt especialment, des del grup d'investigació GRACMON de la UB, han posat sobre la taula com 
cal investigar encara respecte de l'escultura catalana moderna, oferint-me també nous punts de 
vista i valuoses eines d'interpretació en afrontar aquesta nova volta sobre Barnadas. 


1 Soler Àvila (2002). En P'avenç de la seva biografia artística segueix sent cabdal el concurs de la família Barnadas, que amablement 
m'ha fet a mans la documentació recentment trobada. Remeto el lector a aquesta monografia, de la qual faré esment puntual en notes a 
peu de pàgina quan sigui pertinent o per a referir alguna modificació o reinterpretació, i a la qual ja hi havia implícit un estat de la questió 
historiogràfic. Crec adient també expressar l'enorme gratitud que mereix una obra com la de Feliu Elias (1926, 1928), realitzada des d'una 
relativa contemporaneitat respecte a molts dels escultors modernistes que inclou al seu diccionari el qual és, i seguirà sent, un referent 
historiogràfic ineludible. 

2 Soler Àvila (2005). El segon treball encarregat pel Museu de Granollers em va permetre aprofundir en la seva obra a la capital 
del Vallès Oriental. 

3 Soler Àvila (2010). 

4 Soler Àvila (2019). On desenvolupo algunes informacions prèvies del Barnadas escultor funerari. 

5 Marín (2002). Cal no oblidar, tanmateix, el volum IV d'aquesta obra relatiu a Part escultòric i a la crítica d'art modernistes, com 
a darrera gran aportació de caire general sobre escultura modernista catalana. 

6 Les aportacions al Congrés Internacional Esculpint l'escultor, 10 i m de novembre de 2016, organitzat pel Grup de recerca GRAC- 
MON de la Universitat de Barcelona, i realitzat com a acte final del projecte de recerca "Mapa dels oficis de l'escultura, 1775-1936. Pro- 
fessió, mercat i institucions: de Barcelona a Iberoamèrica", finançat pel Ministeri d'Economia i Competitivitat, i moltes d'elles publicades 
per la UB, han esdevingut una fita per a l'estudi de la història de l'art escultòrica catalana moderna per tal d'afrontar noves investigacions 
i necessàries revisions d'autors, obres i moviments des de molts altres angles, com l'ensenyament artístic a partir de les diferents assigna- 
tures (indumentària, guixos, etc...), els discursos de l'acadèmia, els repertoris publicats, etc. 

Treballs a propòsit de la seva tasca com a creador de models per a medalles,/ han contribuit també 
a redimensionar la seva empremta, vessant coneguda gràcies a un article de Jesús Olano,è que va 
identificar dos models seus de medalla amb la representació de la Sagrada Família (S. F.) a l'anvers. El 
primer d'ells, de format rodó, presenta cinc variants plàstiques (amb detalls que les distingeixen) i 
cap d'ús (totes són medalles de penjar). Del seu anvers destacarem la figura de Maria, que llueix una 
expressió i vivacitat vers el nen molt tendre (fig. 1). El segon model és pentagonal, amb desbordant 
floral pels dos costats superiors i un petit rostre alat eixint de la inferior, així com una orla emmarcant 
Pescena amb els noms dels personatges representats i un lema. Aquest disseny presenta dues variants 
d'ús (medalla de penjar i agulla de pit) i cap de plàstica (les dues son iguals). És amb aquesta medalla, 
d'un declarat disseny nouveau, on Barnadas es llueix conjugant amb subtilesa el simbolisme del 
pentàgon relatiu al matrimoni, la felicitat i la realització, amb la representació de la S. F. (fig. 2), sens 
dubte un original disseny dins la medallística modernista. 


I i j . 

el 


FIGURA 1. Barnadas i Mestres, Josep M., Medalla FIGURA 2. Barnadas i Mestres, Josep M,, 
Sagrada Família (c. 1895). A: Olano, 2012: 360 Medalla Sagrada Família (e. 1905). A: Olano, 2012: 
(reproducció de l'autor). 363 (reproducció de l'autor). 


Olano ha pogut datar les que tenen inscrit un any al seu revers (1917 i 1934), i la resta a la primera 
dècada del segle XX.2 Fora possible que Barnadas fes alguns models quan la seva vinculació a un 
centre religiós com Montserrat i per al qual va realitzar diverses de les seves més importants obres a 
partir de 18692 (any en què va obrar els sis baixos relleus de tema colombí que hi ha a l'abadia) i que 


7 Gimeno (2001). Monografia per a l'exposició celebrada al MNAC sobre medallística modernista de la qual l'autor ens ofereix una 
exhaustiva panoràmica, partint dels seus antecedents a principis del XIX, passant pel descobriment de noves tècniques industrials de 
producció i arribant als autors de medalla modernista més nostrats, amb un catàleg que va des del 1880 fins al 1930. 

8 Olano Puchades (2012). 

9 Els reversos de les medalles poden contenir informació que permet datar la seva posada en circulació quan no és possible fer-ho a 
partir de l'anvers. En cap cas, però, seria aquesta la data de l'encunyament previ dels exemplars o la de creació del model original. Altres 
exemplars dels dos models exposats per Olano el tenen buit o presenten una subtil decoració floral al seu costat esquerre en forma de 
mitja lluna, suposem que també dissenyada per Barnadas, deixant la resta d'espai lliure per al client. Altres reversos duen directament una 
altra imatge, com un Sagrat Cor. Val a dir també que hi ha exemplars de diferents materials i gruixos (argent, alumini, metall blanc), amb 
l'escena de l'anvers emmarcada o no, de diferents mides i per als tres diferents usos identificats (medalla de penjar, agulla de pit o polsera). 

li donarien volada com a escultor." Crec, dones, que el primer disseny bé podria haver-se creat cap 
C. 1895, i el pentagonal c. 1905. 


Altres estudis en relació al Barnadas viticultor i sindicalista agrari vinculat tant a la Federació 
Agrícola Catalano-Balear com a la Unió de Vinyaters de Catalunya —de la qual fou administrador 
general—, com els de Planas i Maresma" o el de Mireia Barnadas," així com l'aparició de nova 
documentació manuscrita i dibuixada per l'artista corresponent als seus inicis com a alumne a Llotja 
i a un dels seus darrers treballs —i motius principals de la present extensió— sumen també en el 
coneixement de la seva vida i obra. 


L'encaix de Barnadas en Vescultura catalana de finals del XIX i principis 
del XX 


Barnadas pertany a una generació d'escultors que es debatrà entre la continuitat del naturalisme 
(en un sentit ample del terme) que ja feia temps que es donava més enllà de la successió canònica 
d'estils —i que a Catalunya no es va produir d'una manera massa lineal—, i la modernitat que els nous 
temps requerien. Els germans Agapit i Venanci Vallmitjana —que marcaran profundament a partir 
dels anys seixanta del segle XIX Desdevenir de Pescultura catalana des de molts fronts—, tingueren 
com a deixebles escultors de diverses generacions. De fet, el mateix Barnadas tingué Agapit com a 
professor a PEscola de Belles Arts de Barcelona. L'ombra dels Vallmitjana fou llarga i amb derivacions 
tant de la mà d'alguns dels seus deixebles, que crearan, sobretot a partir dels anys vuitanta —dins 
uns paràmetres d'un naturalisme més o menys anecdòtic o pintoresc— obra tant divergent a la seva, 
com de ben arrelada al seu mestratge.8 Si Pescultura de les dècades dels setanta i vuitanta representà 
de la mà d'escultors nascuts als anys trenta o quaranta com Roig Soler, Nobas, Samsó —de ben segur 
una inspiració per a Barnadas—, Suíiol, Aleu, els mateixos Vallmitjana, Oms, Flotats o Font, una 
evolució respecte a Pescultura de finals del XVIII i principis del XIX, se seguirà conreant cert gust 
per l'academicisme i el romanticisme expressats —o recreats— a partir de cert tipus de realisme o 
naturalisme, els quals esdevindran reiteratius poc abans de la darrera dècada del XIX. 


Els precedents immediats als escultors modernistes —els nascuts cap als anys cinquanta—,/7 com 
Alentorn, Matamala, Atché, Reynés —que encara lluirà cert caire acadèmic heretat del neoclàssic 
i defuig el naturalisme o l'anecdotisme—, Carbonell —el qual, com Barnadas, també treballà molt 
per a Peclèctic arquitecte Enric Sagnier—, Fuxà —deixeble de Nobas i escultor d'un naturalisme 
temperat—, o el primer Clarasó, que posteriorment serà un destacat nouveau, entre d'altres, tots 
ells, deia, permeten constatar una disparitat plàstica i caràcters ben diferenciats atenent també la 
naturalesa de cada encàrrec, però no es troba un nexe clar entre ells més enllà del potent llegat 
d'aquells —especialment Nobas i Vallmitjana— i l'aprenentatge general a Llotja. 


"0 Laplana, 2001: 158-159. 

4 Planas i Maresma (2006). Monografia sobre el cooperativisme a Catalunya on queda reflectida exhaustivament l'activitat de Bar- 
nadas com a viticultor i membre actiu de diverses associacions agràries catalanes. 

1 Barnadas Ribas (2013). On l'autora situa Barnadas com a personatge cabdal —en qualitat de membre de la Comissió Executiva per 
a la construcció el 1906 del nou celler d'Alella Vinícola— en la contractació de Parquitecte Jeroni Martorell per a realitzar el projecte de 
l'edifici, del qual ens lliura una completa història constructiva. 

8 Dilla, Torras (2020). L'obra dels Vallmitjana ens serveix, crec, com a centralitat secular a partir de la qual comprendre tant el que 
faran alguns escultors coetanis, deixebles o seguidors seus, o com en divergiran altres del seu tarannà. 

4 Utilitzo aquesta pauta cronològica basada en dècades com a guia orientativa, sabent que hi ha escultors que es cavalquen amb les im- 
mediates generacions, i que hi ha alguns —la genialitat dels quals—, ultrapassa qualsevol marc cronològic, tendència o abast d'aquest treball. 

Això és, a grans trets, el que hereten els escultors catalans nascuts entre 1860 i 1870, com Nogués, 
Juyol, Blay, Barnadas, Camps, Arnau, Llimona, Martí, Parera —escultor i acadèmic d'un eclecticisme 
equilibrat i adaptatiu als corrents proper al barnadià—, o Maillol, un cas a part de classicisme 
visionari nord-català i que tindrà la seva influència en alguns escultors de segients generacions. Tots 
ells visqueren en la seva primera maduresa un context propici per a una gran demanda d'escultura, 
alguna per a nous escenaris derivats tant del desenvolupament del Plà Cerdà com de Vembelliment 
de les noves residències burgeses —les primeres, les segones i les finalistes— i que anava més enllà 
d'una obra circumscrita, a més de a l'arquitectura catòlica, a l'art de pleitesia reial, militar o política 
—al monumental públic, en general, que també pretenia guarnir Vurbs barcelonina—, o a Pescultura 
de saló o colHecció. Tal com expressa Benet, els escultors catalans modernistes es van trobar en un 
encreuament del que, per a ell, pocs en destacarien.$ 


Dels Samsó i Nobas més religiosos, de Carbonell o de Fuxà, Barnadas en serà continuador en aspectes 
com la sobrietat o la fermesa de línies i volums, de la mateixa manera que també l'inspiraren les 
obres més nostrades de Vart clàssic històric i que bé coneixeria pels seus estudis i viatges, atansant- 
se més a un art d'arrel clàssica que no pas hellenística. També podem rastrejar a la seva obra el to 
de les peces religioses dels Vallmitjana, on exhibiren un classicisme més diàfan, ho podem constatar, 
per exemple, comparant obres d'aquests com la /erge del Sagrat Cor, el Sant Joan de Deu o el Sant Simó 
del Museu Marés, amb escultures de Barnadas com el Sant Antoni de Pàdua (1893) o el Sant Joaquim 
(1903) de Montserrat. 


Si bé a la primera monografia vaig expressar que Barnadas s'atansava a cert tipus de naturalisme 
derivat del seu aprenentatge amb Vallmitjana, ell s'adscriurà més a certa expressió sintètica a la 
qual hi afegiria, indistintament, inspiracions històriques, naturalistes o simbòliques, però sempre des 
d'una contenció emocional i plàstica molt calibrada. Ara bé, l'asumpció de nous paràmetres estètics 
simbolistes en Part català, com a representació d'idees o associacions des de formes naturalistes, 
serà clau en la seva immersió en la modernitat de fi de segle. Potser als seus primers anys, amb 
obres exposades al certamen barceloní de 1891, com per exemple Guerrila, es mostrés més proper 
al realisme, com a retrat d'un personatge viu a l'època, però no trobem estridències notables en 
ell, exceptuant les que assumirà de manera molt reflexiva i selectiva de les noves tendències Fin de 
siècle i que Vencàrrec li permetés, sobretot a partir del tombant de segle, i dins les quals no semblà 
trobar-se gens incòmode. 


En definitiva, un escultor en actiu durant més de quaranta anys que va transitar des del naturalisme 
o Panecdotisme pervivents dels darrers anys vuitanta, fins a expressions que entronquen amb el 
segle XX i les noves necessitats escultòriques arquitectòniques —no tant lligades ja a la figuració 
decorativa aplicada—, passant pel simbolisme idealista i de vocació ornamental del canvi de segle. Un 


5 Benet (1949). El llistó de Benet com a crític d'art sol ser més alt de l'habitual. Com ell mateix diu al pròleg del seu text principal 
augmentat per a aquesta segona edició, la veritable modernitat escultòrica apareixerà als anys seixanta del xix de la mà de Rodin, a la qual 
seguirà la de Maillol. Benet, 1949: 41: "Transcendentalismo a lo Meunier, sentimentalismo delicuescente a lo Bartholomé, pintoresquismo 
a lo Trubetzhoi y genial simbolismo alegórico naturalista a la manera de la "Mano de Dios", de Rodin, recogidos en forma gratuita por 
sensibilidades dotadas de poca potencia escultórica, fueron las plagas de la escultura hispano-americana de fines del siglo XIX y de prin- 
cipios del XX", a la que podem afegir la catastrofista opinió que li mereix al terrassenc l'escultura de canvi de segle, Benet, 1949: 411-412, 
'Tampoco puede ser absuelta, de un modo general, de todos estos defectos de época la escultura de José Llimona .../... Es, sin embargo, 
la figura cumbre de la escultura catalana de fin del siglo XIX y de principios del XX .../... Con la de Llimona, la escultura espafiola emerge 
de lo tristemente anecdótico provinciano para empezar su vida realmente europea", de la catalana només en salva —i en part— la del 
seu admirat Llimona. 

6 Soler Àvila, 2002: 44. A la Exposició de Belles Arts de Barcelona (1891) Barnadas exposà, entre d'altres obres, el bust Guerrita. 
Ara sabem que el títol de l'obra refereix el sobrenom de Rafael Guerra Bejarano, un dels toreros més famosos de l'època. 


RACBAS). Butlletí XXXV, 2021 Noves aportacions a l'entorn de Josep Maria Barnadas i Mestres (1867-1939): 
classicisme i modernitat d'un escultor a cavall de dos segles 


3 


4 


artista paradigmàtic de la tensió entre classicisme (o tradició) i modernitat i que incorpora novetats 
a alguns dels seus millors treballs a partir del tombant de segle, sense conflicte aparent i amb una 
visió i intuició per a adaptar-se als nous temps, si bé de crisi estètica, en part també de progrés 
econòmic i de consolidació industrial, i que ell va saber aprofitar tot adoptant una ambivalència 
artística i industrial que li permeté participar a obres de gran envergadura pel volum i nombre de 
peces de pedra a tallar i subministrar, en uns anys de deriva estètica en què la seva obra manté un to 
sense arestes notables, certa serenor central. 


Sobre la forma de Barnadas: classicisme, naturalesa, modernitat 


El canon de bellesa més expressat per Barnadas en escultura exempta explora la síntesi, adaptació 
també a bona part del seu repertori, bàsicament religiós, partint d'un classicisme sense estridències 
que no restarà pas aliè a la modernitat. A moltes de les seves obres de figura exhibeix un cànon 
escultòric esvelt, allargassat i estàtic, sovint hieràtic, donant protagonisme al caient de les robes 
per a suggerir lleument l'anatomia. Això es pot constatar a la figura de la Puríssima (1902) de marbre 
de Pactual pastisseria Escribà de Barcelona (fig. 3), amb un subtil i elegant contrapposto que deixa 
entreveure a través de la multiplicació dels plecs verticals de la seva vestimenta, definint gairebé una 
columna acanalada de roba. Aquesta obra pot ser posada en relació amb la de Llimona (1915) (fig. 4),7 
obra amb un aire clàssic que s'adiria més, en principi, amb el tarannà religiós de Barnadas. Versions 
anteriors d'aquesta iconografia són, per exemple, les que va fer Agapit Vallmitjana cap a la darrera 
dècada del XIX, a una de les quals s'allunya de la seva línia més exhuberant i naturalista, prova que 
la invariabilitat de l'art catòlic era gairebé un dogma (fig. 5). Aquesta iconografia de Vallmitjana 
presenta algunes similituds amb les de Llimona i Barnadas, especialment amb la del primer, tot i la 
posició asimètrica de les mans que cerquen expressar un major moviment. 


Tot i divergir, les tres representacions encaixen en cert estàndard de modernitat, però de totes elles 
la de Barnadas és la més innovadora plàsticament, i ho fa des d'un dolç classicisme, arcaitzant en la 
seva verticalitat i hieratisme al qual incorpora, a més dels requisits iconogràfics, un lleuger contingut 
simbolista, de ressons prerafaelites, amb la llarga cabellera rinxolada de reminiscències medievals. 
A Paltre extrem plàstic podem esmentar la de Joan Samsó de 1881, el model en escaiola de la qual 
hi ha al Museu del Prado, i que encara arrossega elements de la vella escultura, atès que des del seu 
equilibri formal —i sense recrear-se en la idealitat neoclàssica ni en el detallisme naturalista propi, 
i també exhaurint-se, d'aquells primers anys vuitanta—, presenta cert aire o remor d'escultura 
barroca. 


La Puríssima de Barnadas ens revela, sobretot, com viu amb plena immersió els nous corrents, 
equatorials a la seva carrera, i a la vegada no renuncia a una personalitat pròpia forjada en el seu 
aprenentatge, i afegeix un to místic a una iconografia com la Puríssima poc comú per aquells anys. 
Una modernitat que va poder aplicar a una obra religiosa no concebuda per a un centre de culte, 
sinó per a l'interior d'un comerç de les Rambles de Barcelona, la qual cosa potser li hagués donat 
una major llibertat d'expressió. 


7 La llustración Artística, 29 de març de 1915, portada. On podem veure una fotografia de F. Serra de l'escultura que anava destinada 
al temple de la Sagrada Família de Barcelona. 

Ll Rodríguez Codolà, 1947: (46). On hi ha la reproducció fotogràfica d'una de les versions de Vallmitjana. Tal vegada, podem cons- 
tatar com quan Vallmitjana es presenta més lligat a un encàrrec religiós i simplifica la seva tendència al naturalisme detallista —allegòric 
o anecdòtic—, s'aproxima a síntesi que el connecten amb obres d'escultors com Llimona o Barnadas. 


Xavier Soler Àvila RACBAS). Butlletí XXXV, 2021 


FIGURA 3. Barnadas i Mestres, FIGURA 4. Llimona, Josep, La — FIGURA 5. Vallmitjana, Agapit, 
Josep Maria, Puríssima (1902) Puríima Concepción (1915). A: La —Purísima (c. 1890). A: Rodríguez 


(fotografia de l'autor). llustración Artística (1915), portada —Codolà, 1947: (46) (reproducció 
(reproducció d'una fotografia de F.. Alex Narbona). 
Serra). 


L'esquematització o simplificació dels trets dels rostres en Barnadas respon tant a la seva voluntat 
d'accentuar devocions amb gestualitats litúrgiques relatives al dol, com a l'oració, la presència davant 
la divinitat o la mort, expressions ideals per als encàrrecs religiosos i funeraris, els quals cerquen 
una bellesa sense un palbos evident, defugint afectacions, com els del timpà de l'església de P. P. 
missionistes del Cor de Maria a Gràcia (1906). Allà també incorpora un realisme colpidor, sobretot 
en el rostre de Pancià agenollat, i que contrasta amb la dolçor facial de la jove del costat oposat (fig. 
6). En canvi, els que fa per a edificis civils solen mostrar una major vivacitat, com al trencallum de la 
Casa Blanxart de Granollers (c. 1905).2 


FIGURA 6. Barnadas Mestres, Josep Maria, Timpà de Vesglésia de les P.P. 
missionistes del Cor de Maria de Gràcia (1906) (fotografia de l'autor). 


9 Soler Àvila, 2005: 34-37. 

L'aprenentatge d'anatomia artística impartida a Llotja per Jeroni Faraudo per aquells anys es sens 
dubte un valor afegit per a aquesta fornada d'escultors modernistes. L'aplicació dels coneixements 
adquirits havien d'anar lligats estretament als de Pestudi de la indumentària, aspecte de la seva 
obra de figura en què Barnadas explora la senzillesa i atemporalitats clàssiques, sense representació 
de teles exuberants o massa decorades, potser puntualment des de cert filtre renaixentista o 
barroquisme, com els plecs caiguts i roscats tipus salomònic del Crist Lloberas (c. 1897) del cementiri 
d'Arenys. Les robes d'estàtues exemptes primerenques seves, com els esmentats Sant Joaquim o el 
Sant Antoni de Pàdua, beuen també de l'escultura barroca. Un referent o inspiració que de ben segur 
incorporà pel que fa al tractament de robes seria l'obra de Fuxà. 


Pel que fa a la gestualitat de les seves figures, el gest manual i simètric d'orant és important en el seu 
repertori, ja que el repeteix quan molts el refusen, amb excepcions com esmentada de Llimona o 
alguns exemples d'iconografia angèlica funerària. Barnadas el fa seu —com Clarasó fa seu el filo- 
tanatorial encreuament de braços al pit— permetent-li reforçar tant la simetria, ja fora des de 
la frontalitat o lateralitat de les representacions, com per exemple a l'esmentat timpà de Gràcia. 
El braç alçat al cel també serà un recurs habitual de Barnadas i d'una significació tant laica com 
religiosa: el podem trobar tant a la bacant de la mateixa Casa Blanxart, com al mateix Crist Lloberas, 
un tipus d'iconografia amb gran implantació en l'escultura francesa de finals de segle de la mà 
d'escultors com Hippolyte Moreau, que amb les reproduccions d'obres seves de caire allegòric, com 
per exemple La Viene, assolí gran èxit popular. 


Aspectes de composició també eren tinguts molt en compte per Barnadas a les escenes de grup on, 
més enllà del ritme o el moviment, li interessava Vequilibri i la proporció. Les severes simetries de 
Pestació del Via Crucis de Montserrat dedicada al Cinquè Misteri de Goig (1905), o el pas amb el Descens 
de la Verge Maria (c. 1920) ens mostren grups d'un ordre compositiu manifests. Si bé el moviment en 
Barnadas sol ser més estàtic i finalista, d'acció ja realitzada o en potència, a les figures del trencallum 
Blanxart i l'àngel de l'Hipogeu Durall-Suris (1904) del cementiri de Lloret —amb gran solució 
d'encreuament entre ales i creu, i una obra mestra de la iconografia angèlica catalana— el potencia 
mitjançant cert enlairament postural, puntuat amb Pexpressió dels rostres, en aquests casos, de joia 
o de misericòrdia davant la mort. Serà, però, en els seus bronzes de Montserrat (1892) on es lluirà 
amb un cicle narratiu colombí a la manera dels seus admirats escultors renaixentistes com Ghiberti, 
amb uns extraordinaris baixos relleus atapeits de figures, dinàmics i d'una extraordinària solució de 
profunditat en termes de perspectiva. 


Pel que fa al seu repertori més decoratiu i aplicat ' Barnadas assumeix sense conflicte les noves 
tendències decorativistes i simbolistes de l'art nouveau quan representa una naturalesa vegetal 
lluny de la de Pabisme romàntic o de la mitològica del gust neoclàssic, una expressió decorativa 
conduida per ell de manera magistral a moltes de les seves obres d'escultura aplicada a partir de 
múltiples elements arquitectònics decoratius, com els ordenats i alhora frondosos capitells de la 
Caixa d'Estalvis de Sabadell (1906-1913),7 o els de la Casa Trinxet (1902-1904), que seran segell seu 
a altres treballs. 


La representació de la naturalesa connectarà Pinherent classicisme de Barnadas amb la modernitat, 
sent alhora un contrapunt i una argamassa floral i animal que uneix les iconografies representades 


20 Rodríguez Samaniego (2012). 

21 Sala (2014), López Pérez (2014). Aquests dos treballs incideixen en aspectes interessants relacionables amb el repertori de Pobra 
escultòrica i arquitectònica de Barnadas. 

22 Alcolea i Gil, 1994: 08-15. 

als elements estructurals, més enllà de la fornícula, la basa, l'arquació, i ho fa amb capitells, 
mènsules, dovelles o permòdols de naturalesa anticlàssica en comparació amb la morfologia 
dels ordres canònics, posant l'arquitectura al nivell de la tectònica natural o geològica, i la nova 
escultura aplicada que esdevé la seva natural emanació. Barnadas sap guarnir els edificis d'acord 
amb les exigències dels arquitectes com pocs. Això s'observa als seus grans treballs de Granollers, 
especialment a la Casa Blanxart, on fa una composició —si bé amb cert ordre propi del seu 
tarannà— on integra la iconografia clàssica del vi, amb la bacant sostenint una àmfora i gaudint 
de la contemplació extàtica del raim, la representació d'aus autòctones3 entre les branques, les 
parres curulles de perfectes fulles i pomells de raim, i les arquacions entrecreuades i fitomòrfiques, 
trencant les clàssiques apuntades o de mig punt. Com a seu d'un vinater, és interessant constatar 
com aquest treball enllaça el simbolisme modernista amb cert idealisme social, desig de prosperitat 
de la realitat agrària catalana de l'època, en uns anys d'expansió i consolidació comercial de la qual 
ell també fou partícip i artífex. 


Barnadas als estudis d'aplicació de l'Escola Oficial de Belles Arts: 
PEnsceionement des arts decoratifs de Léon Charvet 


Pararem ara atenció als dos quaderns que veuen la llum relatius als seus estudis i que ens poden 
ajudar a apuntar alguna de les característiques i dinàmiques de Pensenyament artístic d'aquella 
època a partir d'un cas particular, tenint en compte que aquest tipus de documentació és rar que 
hagi perviscut en tants casos com artistes hi ha." Si bé el punt de vista de alumne principiant no 
pot ser posat al nivell (com a font) dels discursos acadèmics, les actes, la crítica o la historiografia, 
pot ser tingut en compte ja que se'n pot desprendre, o podem arribar a intuir-ne, informacions 
rellevants, com crec que és el cas. 


El primer d'ells, intitulat "Barnadas", es pot datar el curs 1880-1881 i correspon al primer (de dos cursos) 
de l'assignatura Dibuix General Artístic dels anomenats Estudis d'Aplicació.5 Hi ha divuit esbossos 
de figures geomètriques bàsiques (planes i amb volum), tres d'elements arquitectònics decoratius (fig. 
7) i sis d'elements florals (fig. 8) que podrien haver estat presos tant de làmines com del natural, i 
una còpia, probablement presa del natural, de Pescultura d'inspiració mitològica d'Amfúrite (1881) 
de Josep Gamot que hi ha a la cascada del Parc de la Ciutadella de Barcelona i en la qual ja podem 
distingir l'habitual claredat del seu traç, diàfan i concís. Si el comparem amb l'escultura original, però, 
s'observa més una voluntat d'interpretació que no pas de còpia exacta, on probablement l'alumne 
havia de donar també la seva versió, per subtil que fos, d'allò que copiava (fig. 9-10). 


En general podem observar una seqiiència interessant que va des de la geometria bàsica de volums fins 
a representacions més fidels a la realitat o a la idealitat, i on Paprenentatge del dibuix era un dels pilars 
de l'ensenyament artístic inclús als estudis d'Aplicades. 


33 A la seva escultura aplicada es poden comptar representacions d'aus aquàtiques com el bernat pescaire, el martinet, Pespluga- 
bous, el mussol o lòliba, mamífers com la guineu, gossos, o el ratolí de camp, amfibis com el tritó, el gripau o la granota i insectes com 
la llagosta, etc., bestioles del Vallès Oriental i el Maresme que podem trobar a les desembocadures de rius, als boscs i a les vinyes i altres 
conreus. Barnadas cerca models a la nostra natura, amb l'aplicació als seus dibuixos previs una comprensió de l'anatomia animal —i de 
la morfologia vegetal— molt més propera al treball de camp en biologia que no pas fiada a la transmissió de models des de repertoris, tal 
com podem veure als seus quaderns de dibuix referits a la monografia de 2002. El seu domini del dibuix del natural li ho ben permeté. 

24 Soler Àvila, 2002: 34-36. On relaciono amb detall com inicia els seus estudis a l'Escola de Belles Arts de Barcelona a les Ensefian- 
zas de Aplicación (1880-1883) i els continua a la Ensefianza Superior de Pintura, Escultura y Grabado (1883-1885). 

5 Barnadas i Mestres (c. 1880-1881). Quadern amb dibuixos originals a la mina de plom. (Propietat de la família Barnadas). 

FIGURA 7. Barnadas i Mestres, J. M., Dibuix de decoració ó FIGURA 8. Barnadas i Mestres, J. M., Dibuix de flors 
barroca. A: Barnadas i Mestres, c. 1880-1881: (5) (reproducció — silvestres. A: Barnadas i Mestres, c. 1880-1881: (m) 
de Pautor). (reproducció de l'autor). 


El segon quadern manuscrit, intitulat "Arte Decorativo", correspon a assignatura Història de les 
Arts Suntuàries, també dels estudis d'Aplicació, a la qual es va matricular el curs 1882-1883, i conté 
resums en castellà traduits del francès, seguint l'ordre del sumari, del llibre Enseignement des arts 
decoratifs, de Léon Charvet, 7 probablement el manual de referència bàsica per a l'assignatura i una 
influència forana en l'ensenyament artístic català de l'època a tenir en compte, de ben segur també 
inspiradora per a l'alumnat (fig. iu), així com el treball final i la defensa del mateix de Barnadas per 
a Passignatura esmentada. 


Étienne Léon Gabriel Charvet (Lió, 1830 — París, 1916) fou un arquitecte, pedagog i historiador de 
Part que gaudia a França de certa autoritat com a catedràtic d'arts decoratives des de 1868 i fins 
al 1884 a l'Escola Imperial de Belles Arts de Lió, ciutat de la qual també va ser director del Museu 
d'Art i Indústria. Fou inspector d'escoles i museus d'art nomenat pel Ministeri d'Instrucció Pública 
i Belles Arts així com membre destacat de les Sociétés Departamentales des Beaux Arts. El seu 
enfocament era, en termes generals, enciclopèdic i històric, però a partir de cert moment de la seva 


26 Barnadas i Mestres (c. 1882-1883). Quadern d'apunts manuscrits en tinta de Dassignatura Historia de las Artes Suntuarias. (Pro- 
pietat de la Família Barnadas). 

27 Charvet (c. 1880). Manual que segueix el patró d'una història de Dart general adaptada a les arts decoratives, i considerada la seva 
obra més notable. El nombre de reproduccions que inclou és considerable (r226), la qual cosa el converteix també en un repertori a tenir 
en compte, cosa que Charvet no pretén, tal com expressa al mateix pròleg. Totes elles són representacions esquemàtiques d'obres exis- 
tents i que al text es refereixen. Si bé aquesta primera edició de 481 pàgines de què he disposat està catalogada a la BNF sense data, quadra 
tant amb els resums com en les referències a pàgines i il.lustracions concretes que d'ell fa Barnadas, per la qual cosa podem datar-la c. 1880. 
Les posteriors reedicions datades d'aquesta obra, sempre segons la BNF, són les de 1888 (que té, però, 471 p.) i les de 1900, 1920 i 1925. 

38 López Pérez, 2014: 143-145. Caldria afegir a les esmentades per l'autora, l'obra de caire historicista de Charvet, que inclou la repro- 
ducció de moltes obres inspirades en la naturalesa i que ens remeten a alguns aspectes de la decoració arquitectònica catalana de l'època. 

FIGURA 9. Barnadas i Mestres, J. M., Dibuix de OO FIGURA ro. Gamot, Josep, Amfíúrite. Cascada del Parc 

Descultura Amfúrite de Josep Gamot. A: Barnadas i — de la Ciutadella de Barcelona (1881). A: Garcia-Martín, 

Mestres, c. 1880-188r: (12) (reproducció de Pautor). 1984: 39 (reproducció d'una fotografia de Joan i 
Carles Aymerich). 


carrera va estar especialment interessat a reflexionar sobre la situació del disseny ornamental en 
relació amb el disseny artístic o art 2 Als préliminaires del seu manual expressa el seu malestar pels 
qui volien aixecar una barrera entre arti art industrial i el menyspreu que envoltava les anomenades 
obres d'art decoratiu 2 


La inclusió de Charvet dins el programa pedagògic de Llotja ha de ser vist com un exemple de 
modernitat des de l'acadèmia, potser no tant inflexible com s'ha pensat que era aleshores. De fet, 
nous vents de canvi ja s'anunciaven a l'entorn de la relació entre l'art i la indústria artística, que 
generaran no poc debat i canvis a l'època, com sabem. La llavor de les novetats que incorporarà 
Barnadas i els escultors de finals de segle també venien implícites en allò après a l'escola per aquells 
anys, novetats que des de Llotja s'importaven a nivell formatiu, com per exemple la filosofía de 
Cbarvet, en aquest sentit, només cal atendre a molts dels dissenys del seu manual i com inspirarien, 
sens dubte, alguns treballs seus, posant en evidència com li deu el repertori decoratiu modernista a 
un classicisme reinterpretat, no pas execrat (fig. 12). 


El seu manual s'estructura en capítols temàtics seguint la cronologia canònica dels estils coneguda 
fins al moment, als quals segueix un paràgraf anomenat Composition amb indicacions per al professorat 


29 Perez (2008). Potser aquest nou enfocament de Charvet, del qual l'autora no esmenta la font, correspongui a quan diu que va 
iniciar la seva etapa com a docent a l'Escola de Belles Arts de Lió l'any 1868. Dos anys més tard Charvet publicaria De l'enseignement des 
beaux-arts au point de vue de leur application à Vindustrie Iyonnaise (1870), Lyon: Vingttrinier, on probablement ja reivindicaria aquest tracte just 
vers les arts decoratives, i que posteriorment desenvoluparà i fixarà a la seva gran obra Enscignement des Arts Decoratif. 

30 Charvet, c. 1880: 2. Quoiqu "un mépri injuste ait entouré les oeuvres dites d'Art décoratif et que certains artistes se soient plu à dlever une barriere 
entre ce qu ils noment le grand art et les productions d'art industrial, V'art est et serà toujours Dalliance d'une sage conduite de Vesprit dans le sentiment du 
beau, et de la main dans Vexécution du vrai, pour qualque oeuvre plastique que ce sait. 

Fig. 668. 


FIGURA u. Charvet, c. 1880, portada d'Enscienement des arts FIGURA 12. Anònim, c. 1880, Figura núm. 666 reproduint 
décoratifs (reproducció de l'autor). una grisalla del s. XIII de la Catedral de Salisbury. A: Charvet, 
c. 1880: 213 (reproducció Alex Narbona). 


i Palumnat i una bibliografia recomanada, Barnadas fa referència als seus resums a l'obra de Jean- 
François Champollion —recomanada per Charvet—, a la de l'egiptòleg Charles Blanc, de qui 
probablement tingué accés al seu llibre /oyage de la Haute Égypte, observations sur les arts égyptien et úrabe, 
publicat a París per Renouard el 1876, així com a diverses obres del Museu del Louvre. 


Tot i tractar-se de quaderns escolars primerencs, podem detectar cert interès en aquests aspectes 
de Vexpressió artística que posteriorment desenvoluparà com a professional. Cal destacar, així, que 
subratlli al seu resum sobre Egipte paraules com simple, grande, o simbolismo al de Grècia, conceptes que, 
com hem vist, tindran ressò en el seu art. 


Altres temes anotats als resums dels apartats Composition de Charvet, i que concentren la filosofia 
i pedagogia del lionès, tracten de la conveniència que el professor faci executar als seus deixebles 
nombroses còpies d'ornaments diversos abans d'afrontar composicions, o de la manera com representar 
els trets fisionòmics, les proporcions del cos humà o sobre la conveniència de l'adaptació entre forma 
i utilitat de Pobjecte decoratiu en questió, per la qual cosa cal que Palumne estigui familiaritzat 
amb diverses expressions de les arts plàstiques al llarg de la història, com figures, animals, plantes, 
ornaments i arquitectura, per a combinar-los, segons ens trasllada Barnadas de Charvet, per tal de 
crear l'estructura mateixa de Pobjecte imposat pel seu destí o utilitat, revestint-lo d'un aspecte artístic i 
agradable. Es per això que Charvet defensa una comprensió de l'art ornamental acordat amb la història 

de Vart, la seva indissociabilitat' La seva posició pedagògica es mouria, doncs, dins els intents de 
conciliació entre les belles arts i les arts decoratives i industrials —no pas de supremacia de les unes 
vers les altres—, debat que ja tenia cert recorregut a Catalunya, i com a tarannà historicista, duu 
implícita certa apologia de l'eclecticisme. 


Transeric a continuació els primers paràgrafs manuscrits —aquests sí en català prenormatiu— de la 
defensa del treball que sobre Egipte va fer Barnadas i que omplen les darreres pàgines del quadern: 


Senyors: 

No es pas avuy la primera vegada que desde aquest lloch he tingut lo gust de dirigirvos la paraula, per lo tant, 
crech ociós demanarvos novament en un exordi mes ó menos empalagós la vostra indulgencia, pues tots vos 
consta cuan d'ella necesito. Convençut que no m'ha de faltar y fiat en ella, entro tot seguit 4 esplanar Passunto 
que deu ser lo tema d'aquest petit treball. Aquest no es altra que fer un estudi lleuger y à grans rasgos de l'art 
escultorich en l'antich Egipte. 


Cuan tracta de ferse un treball del género del que m'ocupa en aquest moment s' presenten dos camins à seguir. 
Un, se redueix ú buscar lo que han escrit altres sobre'l tema que s' desitja, y no cal dir que s' procura sempre buscar 
aquells autors de competencia y erudició mes reconegudas, pendre d'ells, extractanto, alló qu'es mes pertinent al 
objecte que'ns habem proposat y procurar arrodonir la cosa de modo que presenti un conjunt determinat. L'altra 
modo per ferho, y aquest requereix ja mes forsas per portarlo cap, es per medi del estudi directe y particular del 
individuo, sobre los exemplars que tinga 4 la vista dé l'art que tracta d'estudiar y procurant trasmetrer ú la major 
fidelitat posible las impresions rebudas y datos adquirits per aquest estudi directe y personal. 

En aquest traball, pues, tindré de valdrem principalment del primer dels medis indicats per l'escases d'obra 
de que s' pot disposar ú Barcelona pertanyens al art faraónich, complementanlo ab lo record de las impresions 
rebudas en los museos, de Madrid y del Vaticano, dabant de'ls valuosos exemplars que en ells se tancan, 
principalment en l últim. 

L. Charvet en la seva obra "L'enseienement de Part decoratif" serà que'm guii en la descripció y clasificació de las 
obras que continuació tindré'l gust de esposar ú la vostra curiositat. 


(Barnadas i Mestres, c. 1882-1883: (47-48). 


Barnadas fa referència a les impressions rebudes als museus de Madrid i del Vaticà, visites fetes 
a nivell particular i que no hem de confondre amb el viatge sufragat per la borsa de viatge de 
la Diputació Provincial que va guanyar en acabar els estudis, on optà per visitar diverses ciutats 
espanyoles, entre elles també Madrid. En tot cas, a museus del Vaticà com el Museu Gregorià 
Egipci i a Roma, en general, de ben segur s'inspirà a bastament, tant per al seu treball sobre Egipte, 
com per altres obres posteriors seves. 


La representació de la naturalesa en escultura aplicada serà una vessant professional seva que ja es 
prefigura en aquests primers anys d'estudiant, on es detecta un primer interès per la representació 
verista d'animals i que ell mateix destacarà als seus apunts sobre Vart funerari egipci, ell serà també 
un animalier, però no pas de saló o de bibelot, i molt menys d'exhibició virtuosa de besties exòtiques 
—molt més propi d'escultors avesats a cert exhibicionisme épatant—. Barnadas fuig d'exotismes o 
espectacles i se'n va a la fauna i flora autòctones que bé coneix com a agricultor i vinyataire, com 
hem dit. És significatiu que esmenti i subratlli el terme animalier, com diuen los francesos en lo seu 
argot artistich", afegeix, en relació a la impressió particular que li causaren una vaca en alt relleu del 
museu de Madrid (probablement l'alt relleu de marbre anònim d'un taller romà de c. 20 a.C. — 60 


31 Charvet, c. 1880: 2. Les arts du dessin exigeant à la fois le trevail de Vesprit et celui de la main, leur enseignement devra donc comportar un exposé 
des idées et des efforts de toutes les nations, deuis Vépoque la plus reculée, dans les moyens d'expression plastique d'ordres diferents qu "on nomme l'Architecture, 
la Sculpture et la Peinture, lesquels se trouvant réunis dans les oeuvres d'art industrial et décoratif. 

3 Soler Àvila, 2002: 36-40. 

que hi ha al Museu Nacional del Prado) i uns bustos de lleons del Vaticà "que'm deixaren pasmat", 
ens diu, afegint: "La primera per lo vigorós realisme ab que s'y havia anat a buscar lo detall .../... y en 
las lleonas de Roma per lo sentiment de gegant ab que sabien apropiarse, en traduir línies y masses 
d'una estraordinaria sencillés, lo caràcter, la vida y la posa de la femella del rey de las selves". Ja per 
acabar, transceric els darrers paràgrafs de la defensa del seu treball: 


Y veliaqui qu'hem arribat al terme de la nostra tasca, per final "m permetré sintetizar per conta pròpia 
limpresió que'm causa ó l criteri que'm mereix aquest art que acabem de veure d'una manera tan 
ràpida. 3Que's Part esculptorich en aquest imperi Egipci, cual data s' pert en la nebulositat de sigles y 
sigles desconeguts Cronologicamen parlant es lo bressol de l'esculptura, pues sa germana en antiguetad 
Pesculptura India poca influencia tingué sobre las posteriors generacions que arribaren en aquest art 4 
un grau mes o menys elevat de perfecció. Efectivamen, encar que l'esculptura egipcia s' deixa influir en 
la seva decrepitud y decadència per l'escultura grega, no podien en cap manera negar los artistas de la 
Atica, ni de la Jonia y Corinto la maternitat de Part qu'ells produian ú la antiga Egipta y tots sabem que 
Pesculptura que produiren los Fidias, los Policlets, Lisipos, Scopas y demes mestres de la grecia, es la 
que ha portat y nodrit aquest gran moviment artistich verificat en los segles XIV, XV y XVI qu'es nomena 
Renaixament y que conta ab fites mestrarias tan consistents y valiosas com Donatello, Ghiberti y aquest 
colós que totom norma y pochs coneixen, Miguel Angel. 
Ojalú que en estos temps de lutxa y d'amor propi, s" tornés la vista alguna volta, tant los que produeixen 
com los que jutjen o dirigeixen en las arts, s' tornes la vista deya, 4 la serenidad y grandesa que respira 
aquesta antiga font de l'art esculptorich. 
Ojaló s'exigís als uns y als altres coneixements de lo que s'entenia per escultura allà 'l peu de las piràmides, 
que tal volta s" perderia algo, lo prurit dominan de la factura, pera buscar ab mes afany las cualitats per lo 
que serà inmortal com 4 escultor lo mon egipci, es ú dir, lo perfecte coneixement del valor en las masas 
y las lineas pera produir obras que tingan lo primer que ha de tenir l'obra esculptorica y sensa lo cual es 
falsa, 1 caràcter 

He dit 


(Barnadas i Mestres, c. 1882-1883: (59-61)) 


Barnadas relaciona algunes de les obres més notables de l'art escultòric egipci i en descriu 
característiques i valors, alguns dels quals incorporarà al seu art. També expressa la creença que 
l'art egipci era el bressol de l'art juntament amb el de l'Índia, en un moment en què els estudis 
d'assiriologia eren a les beceroles. Barnadas enllaça finalment l'art egipci amb lescultura grega i 
la del Renaixement —com a culminació— i de la qual admira artistes com Donatello, Ghiberti i 
Michelangelo, i es mostra també obertament partidari de les inspiracions que les obres de antiguitat 
haurien de suscitar en l'escultura del moment. Pel que fa als "temps de lutxa i d'amor propi" que 
refereix al penúltim paràgraf, els podríem circumscriure a l'ambient artístic del moment, però 
també poden fer referència al moment de progrés econòmic i industrial que es visqué a Catalunya 
en aquells anys de l'anomenada Febre d'Or, així com de la tardana Renaixença. Cal destacar que també 
subratlli la paraula caràcter per tancar la seva exposició, referint-se a allò d'intangible que determina 
la veritat, la gràcia i la singularitat de qualsevol creació amb pretensió de ser artística. 


La participació de Barnadas a la reforma de ca l'Ardiaca de Josep Goday 


El fet d'haver viscut la infantesa sota la tutela de Josep Marimon —un dels mestres d'obres d'Elies 
Rogent per a Pobra de l'edifici central de la Universitat de Barcelona—, i el seu talent innat amb 
el modelat de figures, de ben jove coneixeria dels rudiments per a moure's sense problemes entre 

arquitectes, escultors, aparelladors i cànters.8 Així, la seva tasca com a professional anà molt lligada 
a la d'aquells, i els noms dels quals amb qui va collaborar no són pas poca cosa: Simó Cordomí, Josep 
Puig i Cadafalch, Adolf Ruiz-Casamitjana, Miquel Pascual, Jeroni i Joan Martorell, Josep Goday, 
Enric Sagnier, Roc Cot, entre d'altres. 


De la nova documentació que exhumem hi ha també el quadern de comptes intitulat Banco y 
Escultura, amb informació dels anys 1920 al 1923 i que situa Barnadas en la realització d'algunes peces 
escultòriques, arquitectòniques i estructurals per a la reforma del pati de ca l'Ardiaca dirigida per 
Josep Goday i Casals,3t aleshores arquitecte municipal de Barcelona i amb qui ja havia coHaborat 
V'any 1919.85 Agustí Duran i Sanpere, aleshores director de la Secció Històrica de PArxiu Municipal, 
fou el gran defensor de la reforma per a la nova seu de PAHC i publicaria diversos articles i 
investigacions sobre l'edifici," i a més establiria una sòlida base historiogràfica, sobretot amb la 
monografia de 1928.8 


La rehabilitació per a la seu del nou arxiu requerí de ben segur d'un estudi previ minuciós però 
ràpid (la compra de ca l'Ardiaca per part de PAjuntament es fa el 1919, i es comença a rehabilitar 
Pany segúent, a partir de les directrius de la Mancomunitat de 1916), ja que abastava diversos edificis 
adjacents i calia no perdre temps en assolir el nou equipament cultural.8 La seva història constructiva 
i posteriors reformes la podem seguir actualitzada a la rigorosa darrera monografia publicada sobre 
Vedifici. 


La tríada Goday-Duran-Barnadas fou la que donà un renovat caràcter al pati i al seu pis o galeria 
superior descoberta aixecats per Altimira, propietari de la casa des de l'any 1870 i que també va fer 
altres reformes qualificades pel mateix Duran d'inconnexes i fastuoses. El pati, el claustre i el pis 
superior foren considerats per Duran, però, uns dels pocs encerts d'aquella reforma, tot i la seva 
mixtificació historicista que es remuntava a elements inspirats en el gòtic civil tardà, al segle XVI i 
al classicisme del barroc." 


88 Soler Àvila, 2002: 32-33. 

34 Barnadas i Mestres, 1920-1923. Quadern de comptes dels treballs a ca l'Ardiaca (Propietat de la Família Barnadas). 

35 Soler Àvila, 2002: 93-95. Per a qui va realitzar l'escut abarrocat dedicat a Àngel Baixeras (1919) a la cantonada de Via Laietana 
de l'antic Grup Escolar Baixeras. Ben conegut per ser l'autor, juntament amb Puig i Cadafalch (aleshores president de la Mancomunitat) 
i amb Falguera (també arquitecte municipal per aquells anys) de L'arquitectura romànica a Catalunya (1909-1924), Goday es caracteritzà, 
com a arquitecte, pel seu rigor formal i sobrietat de línies, així com per l'ús d'estructures senzilles de vocació clàssica i neobarroquista. 

36 Duran i Sanpere, 1919: 105-110. On Duran reivindica l'edifici recentment adquirit per l'Ajuntament de Barcelona com a seu del 
futur Arxiu Històric de la Ciutat. 

387 Duran i Sanpere, 1925: 260. On Duran considera les intervencions prèvies a la reforma d'Altimira de 1870 com a "...afegidures i 
puntals postissos que poden ésser llevats, si hom comptava amb dues eines igualment fines i subtils: sentit arqueològic i sensibilitat, per 
tal de defugir el perill de la buidor pintoresca i de l'afectació arcaica", Duran es declararia, dones, contrari a les teories de restauració, 
ja superades per aquells anys, de Viollet-le-Duc i proclius a la invenció d'elements arquitectònics. Abans, Domenech i Montaner, i des 
d'una filosofia de mínims, va fer una reforma on només afegí alguns elements emblemàtics i mobles per tal d'adaptar l'edifici als usos del 
ColHegi d'Advocats, que tingué la seva seu a ca l'Ardiaca entre 1895 i 1920. 

38 Duran i Sanpere (1928). Completa monografia sobre la història del conjunt arquitectònic i les seves reformes, i obra de referència 
tant per a posteriors treballs sobre la seva història com per a futures remodelacions, Duran i Sanpere, 1972: 401-418, on Duran fa una refosa 
en català del seu article de 1925 i de la monografia de 1928. 

39 Duran i Sanpere, 1925: 262. "Comprada que fou per l'Ajuntament la Casa de l'Ardiaca i planejada la seva restauració i adaptació 
ee... lluny de la cobejança mercantilista.., lluny també del caprici variant dels pseudorrestauradors.", expressió d'alleujament de Duran 
davant l'adquisició del casal com a futura seu de l'Arxiu Històric de la Ciutat. 

40 Caballé, Gonzàlez (2018). Darrera gran aportació sobre història de ca l'Ardiaca, al Libre els autors també fan esment del classi- 
cisme que Duran i Goday volien mantenir a la reforma del claustre o pati, tot i desconèixer l'aportació de Barnadas perquè no els consta, 
entenem, a cap documentació. 

4 Duran i Sanpere, 1925: 261. "Fou un encert (de la reforma d'Altimira), segurament, continuar les arcades del pati fins a fer claustre 
rodat, posant al mig el bocatge d'un pou antic, engrandit i mudat en brollador... ", a l'antic pati obert anterior a reforma d'Altimira (sense 
voltes ni galeria superior com ara les coneixem) hi havia una barana de ferro que coneixem, entre d'altres, pels dibuixos de Maurici Vilo- 
mara, reproduits tant al treball de Duran de 1925 com a la monografia de Caballé i Gonzàlez de 2018, Duran i Sanpere, 1928: 16, "A mano 

Així, al pati pròpiament dit, es varen respectar els arcs del 
tipus carpanell rebaixat o ançapaner de la reforma d'Altimira, 
tipus d'arc, si bé no el més comú, propi del gòtic civil. Sota 
els arcs de la galeria s'incorporaren doveHes potser inspirades 
en alguns dels dissenys que Barnadas coneixia de Charvet, 
almenys en la seva configuració rectangular i simètrica 
(fig. 13) i les mènsules matxó —les noves d'un inequívoc 
barroquisme—. Les noves doveHes presenten quatre dissenys 
diferents a Pintradós i defineixen els arcs perpendiculars de 
FIGURA 13. Anònim, c. 1880, Figura n. 141 les voltes d'aresta rebaixada fins a la seva connexió amb els 
reproduint un element decoratiu del temple d'Apolo murs via mènsules matxó (fig. 14). També es va eliminar una 
a Didyma (c. 300 a. c.). A: Charvet, c. 1880: 53. — 4. , i I 

d jardinera d'obra al pis superior que estava adossada a la barana 
(reproducció Alex Narbona). 

de la façana principal," i es va fer un arrambador de ceràmica 

al voltant dels murs sota les arcades. 


Duran ens diu també que del pati superior calia reconstruir 
tota la balustrada (fig. 15), 8 fent-se una nova d'interrompuda, 
cada deu balustres aillats, per pilastrons que donen una major 
robustesa estructural al conjunt. A més, però, es van fer quatre 
trams més de balustres: tres d'ells resseguint el segon tram 
d'escala (fig. 16), i que també hi eren a la reforma d'Altimira, 
i un altre, al primer tram d'escala, rematat aquest amb un 
passamans (fig. 17). La balustrada anterior feta amb la reforma 
d'Altimira (fig. 18) tenia la mateixa configuració classicitzant 
que la nova, feta en el més pur estil classicista del barroc.'t 


A més del quadern de comptes hi ha un rebut solt de feines 
fetes a ca l'Ardiaca relatiu a un pagament de Barnadas a Juan 
Pelegrí de juliol de 1920, qui rep cinc-centes ptes. fa cuenta 
de trabajos escultura Casa Arcediano", i ara també coneixem 
una adreça nova impresa a un sobre de correu adjunt a 
aquests quaderns i rebut, que situa el seu taller d'escultura 
al carrer Tordera número 39 de Gràcia,/5 probablement el 
mateix que llogava per a treballar els models per a la reforma 
FIGURA 14 Battiadas i Mestres, EM. Degtils i que es relaciona, com veurem, a la llibreta de comptes, ja 
i mènsula matxó sota les voltes del pati de ca VArdiaca QUE aleshores Barnadas ja havia tancat el seu taller habitual 
(fotografia de l'autor). del carrer Provença, núm. 314. 


derecha, dos arcos de piedra sobre columnes sostenian una pequefia terraza o galeria, y dieron pie, mucho mas tarde .../... a la construcción 
del claustro que vemos hoy dia, tan bien adaptado al ambiente general de la casa, que parece haber estado siempre en su sitio. ". 

4 Duran i Sanpere, 1919: 1108. Fotografia on es veu la balustrada clàssica d'Altimira i la jardinera que també s'eliminaria amb la 
reforma de Goday. Tot i la qualitat de la fotografia, es distingeixen en ella unes arquacions a un dels seus costats que desentonaven amb 
l'ordre imposat per la successió restant de balustres. 

43 Duran i Sanpere, 1928: 33. "Hubo necesidad, tambien, de hacer una nueva balaustrada del patio alto, pues la que havia puesto 
Altimira, a més de ser de escaso gusto, se desmoronaba sin remedio por la mala calidad de la piedra. ", si bé només esmenta la gran balus- 
trada del pis superior, Barnadas també va fer la resta de trams. 

44 Duran, 1919: 1108. Fotografia de la balustrada d'Altimira. 

45 Soler Àvila, 2002: 62. Barnadas tingué el seu taller al carrer Provença núm. 314 des de 1902 i fins a finals dels anys vint. Ara es pot 
afirmar que el deixaria a finals del 1919, poc abans de començar la reforma de ca l'Ardiaca. 

FIGURA 15. Barnadas i Mestres, J. M., Balustrada de la 
terrassa de ca l'Ardiaca (fotografia de l'autor). 


È 
FIGURA 16. Barnadas i Mestres, J. M., Pilastró i balustres 
aillats de ca VArdiaca (fotografia de Pautor). 


FIGURA 17. Barnadas i Mestres, J. M., Pilastró i balustres FIGURA 18. Anònim, 1919, Balustrada ca l'Ardiaca. A: Duran i 
primer tram d'escala de ca VArdiaca (fotografia de Vautor). Sanpere, 1919: 1108 (reproducció Alex Narbona). 


La primera pàgina del quadern nomes conté anotats imports de cinc-centes i set-centes-cinquanta 
ptes. que de ben segur corresponen als pagaments que faria Barnadas per avançat al taller o tallers 
de Sebastià Trullols i Juan Pelegrí.'" D'acord amb aquestes anotacions, la quantitat total que rebrien 
la podríem situar entre 6.000 i 8.500 ptes. per executar les peces. 


46 Probablement els traduetors a pedra emmotllada dels models de Barnadas que ell mateix subcontractaria, i dels quals no he trobat 
cap referència a les fonts. 

Les dues segiúents pàgines, anotades com si en fos una d'apaisada, inclouen conceptes datats el 
maig de 1920 relatius a les despeses de logística de Barnadas, ja que per aquells anys, com he dit, no 


disposava de taller fix a Barcelona, les quals ascendirien a 802'5 ptes.: 


1920 Escultura Ingressos Sortides 
Maig i. Lloguer del taller de Janer, Febrer, Març, Abril i Mai9.................euaaca anna 262/50 
$€ m. Gastos de baixar a Barcelona en dits $ mesoS............e.evsunaavannannianaunnnaanaananenea 250 

$€ m. Adelanto a Sebastià Trullols en el mes de Febrer a cl................u44v4uvuvòa nave 250 

€ r. Despeses de Material (fotografies) i taller.......................24v22222ua2a2a2aèaèemenenonennenes 40 


(Barnadas i Mestres, 1920-1923: (2-3)) 


El fet de consignar despeses de fotografies és interessant, en concepte d'eines de translació a la 
pedra i per a prendre mesures exactes d'estereotomia, 7 i tanmateix com a pauta per a respectar 
el projecte de reforma del pati des del taller amb els modellats i emmotllats posteriors. Aquestes 
despeses, però, no es veuen reflectides a cap dels assentaments de factures, però són concloents 


sobre el rigor i compromís amb què Barnadas afrontava els seus encàrrecs. 


Abans de relacionar les dotze factures de les pàgines segients del quadern (fig. 19), Barnadas redacta 
una relació parcial (on no s'esmenten ni pilastrons ni peanyes) dels preus donats en un principi a 


Goday, cosa que seria un pressupost bàsic del preu unitari d'execució d'aquestes. 

FIGURA 19. Barnadas i Mestres, J. M., Relació parcial de factures per treballs a ca PArdiaca. A: Barnadas i Mestres 1920-1923: 


(4-5) (reproducció de l'autor). 


47 L'estereotomia era una tècnica que bé coneixia, ja que la decoració escultòrica d'edificis no deixava de ser, en part, cantera (és 
una cantera2 No té traducció 'cantería") que s'integra a parts de l'estructura arquitectònica dels edificis a decorar, i havia d'anar encaixa- 


da segons unes regles per a evitar-ne el despreniment. 

La factura número Í inclou la realització de la totalitat dels vuit models: els quatre de dovelles que 
anirien ubicant-se alternativament, el de les mènsules matxons,'$ de la qual va realitzar i facturar 
un model però cap execució de peça, per la qual cosa interpretem que les faria un altre taller aliè a 
Barnadas, potser a partir del seu model, i per acabar, els de balustre i pilastró. Aquesta factura també 
inclou l'execució de deu pilastrons de balustrada. 


Les tres factures segúents, II, HI i IV, són iguals i s'hi refereix execució en pedra de divuit 
peanyess i seixanta dovelles. A les factures núms. V, VI i VII Pobra ja sembla avançar a un ritme 
major, subministrant-se dotze peanyes, cinquanta-vuit dovelles, trenta-vuit balustres aillats i tres 
pilastrons de balustrada, per a rematar amb les darreres cinc factures, de la VII a la XII, on factura 
cent-quatre balustres aillats i un pilastró. En resum, l'import dels models de guix facturats fou de 
1.400 ptes., la seva execució en pedra a 17.487 ptes., i el total facturat ascendí a 18.887 ptes. 


o Una observació de les peces revela, pel seu granulat 
característic i sense vetejat, Pús de pedra emmotllada, 
que donà tant uniformitat a les peces com una major 
resistència estructural al conjunt. Els models en guix 
probablement serien tant la guia del disseny original, 
com l'ànima per a fer els motlles buidats per a la pedra 
emmotllada.s' Els pilastrons de la balustrada, per 
exemple, en confirmarien també l'ús, ja que a cada 
costat seu incorporen mig balustre, com si dos de 
sencers estiguessin integrats al pilastró. 


Les primeres peces es començarien a lliurar no abans 
el mes de juny de 1920. Hem de tenir en compte la tasca 
prèvia de cinc mesos (de gener a maig de 1920) de fixació 
dels dissenys, càleuls, modelat, etc. Es més plausible 
pensar que Trullols i Pelegrí rebrien avançaments de 
Barnadas al llarg de la segona meitat de Pany 1920, el 
1921, el 1922 i potser el 19237 —ja fos a compte seu o 
per avançaments li que faria Pajuntament—, i que les 
factures s'endossarien, tal com expressa la cronologia 
de la llibreta, al llarg del 1923, un cop quadrats tots els 
FIGURA 20. Anònim, 1923, Obres al pati deca l'Ardiaca Comptes generats des de 1920. En tot cas, no podem 
V'any 1923. A: Duran i Sanpere, 1928: 32 (reproducció. — fiar a les dates dels assentaments de factures (de febrer 
Alex Narbona). a octubre de 1923) el ritme real de la rehabilitació del 


48 Un matxó és un pilar d'obra adossat al mur mestre entre dues obertures. Les "mènsules matxons arcs pati" que escriu Barnadas a 
les factures refereixen al doble caire d'aquestes, tant decoratiu com estructural, i al lloc on van incorporats: suporten l'arrencament d'un 
arc dovellat a ambdós extrems. Es tracta de les mènsules abarrocades que veiem sota els arcs i que connecten les dovelles amb els murs 
dels mateixos arcs per la part mitja superior d'ells i amb els murs interiors de les voltes. 

49 Només utilitza la numeració aràbiga per a la número dos. 

50 Les anomenades a les factures "peanyes arcs pati" refereixen les peces amb forats d'encaix que rematen per dalt i per baix els 
trams de deu balustres. El nombre de peanyes facturats per Barnadas foren 30, però n'hi ha 28 construits, aquesta desviació potser fou 
deguda al trencament o pèrdua de dues peces, ja que a la factura VII en factura dos quan ja estaven facturades les 28 necessàries (factures 
de la 2 a la VI). 

5: La massa de la pedra, ja desemmotllada, encara fresca, hauria de ser tractada manualment per a igualar les peces, eliminant petites 
rebaves o imperfeccions del desemmotllat, molt especialment amb peces com les dovelles. De fet, una revisió en detall permet detectar 
petitíssimes diferències entre dovelles d'un mateix tipus. 

5: Duran i Sanpere, 1928: 32. On veiem dues fotografies de les obres del pati datades el 1922 i el 1923. 

pati, perquè van ser fetes a posteriori, ni tampoc deduir les aturades de les obres per imprevistos 
esmentades vagament per Duran,$ que bé podrien haver-se produit per imponderables inherents 
al calendari de rehabilitació global de Pedifici (fig. 20), com per qualsevol dels fets violents que es 
produiren en aquells convulsos primers anys vint a Barcelona i previs al cop d'estat del 1923. 


La tria d'un escultor com Barnadas, amb prou mèrits acumulats, tant per la capacitat de la seva 
marca i tallers associats, com en la reconeguda empremta classicitzant del seu llenguatge ben après 
a Llotja, venia també avalada per la seva experiència en rehabilitacions de gran calat com la de 
l'Ajuntament de Granollers, tot i que aquesta darrera obra diferia tant en fons com en forma En 
general, Pactuació de Goday és continguda i profundament antiviolletiana, d'intervenció rigorosa 
i coherent, no hi ha lloc per al fals arquitectònic, perquè es respectà, sempre pel que fa al pati, 
lòptima configuració d'inspiració historicista d'Altimira, mantenint-ne i millorant l'equilibrat 
classicisme que també defensava Duran. 

En tot cas, una fita documentada de Barnadas que cal afegir tant al seu catàleg com a escultor 


arquitectònic en un lloc especial, car seria la darrera obra d'envergadura en la qual participaria, com 
a la història constructiva de ca lArdiaca. 


53 Duran i Sanpere, 1925: 262. ".. foren començades les obres, represes i aturades diverses vegades, pròximes, finalment, a ésser 
enllestides i closes", interrupcions d'obres que es veuen expressades a la documentació de Barnadas per aquest interval de gairebé tres 
anys des de principis del 1920 i fins la data de la darrera factura d'octubre de 1923. 

54 Duran i Sanpere 1928, 28. "...es fuerza confesar que su restauración fué generalment respectuosa, y que en las innovacions tuvo 
verdaderos aciertos.7 

BARNADAS i MESTRES, Josep Maria (c. 1882-1883). Arte decorativo. (Barcelona): Quadern d'apunts manuscrits en tinta 
de Passignatura Historia de las Artes Suntuarias. 61 p., 23 X IS'5 cm. 

BARNADAS i MESTRES, Josep Maria (1920-1923). Banco y Escultura. (Alella): Quadern de comptes dels treballs de 


Barnadas a ca l'Ardiaca. 7 p., 21 X 15'3 cm. 

